Corz (Navarra)

Iste articlo ye sobre o municipio navarro. Ta atros emplegos de Corz se veiga Corz (desambigación).


Corz (Cortes en Castellano) ye un municipio de Navarra situato a 118 km de Pamplona. A suya población ye de 3362 habitants (2006), en una superficie de 36,6 km² y una densidat de población de 91,86 hab/km².

 Mugas 
O suyo termin municipal muga con Bunyuel a lo norte, con Noviellas (Aragón) a l'este, a l'ueste con Ribaforada y Ablitas, y a lo sud con Mallén (Aragón).

 Historia 
Lo Cerro de la Cruz ye un poblato de los Campos d'Urnas que s'ha feito famoso entre toz los historiadors de la Edat Antiga, pus ye d'una epoca de transición dende la Edat de Bronce ta la Primera Edat de lo Fierro.

A principios de 1119 la reconquerió Alifonso I d'Aragón, que la donó a Rotrou d'Alperche.

Corz perteneixió a la diocesi de Zaragoza.Antonio Ubieto Arteta Historia de Aragón, Volumen 3. Anúbar 1983 

 Toponimia 
Ye tentador identificar a localidat de Crots de la Bula d'Hadrián IV (22 de chunio de 1158) con "Corz" por lo pareixito fonetico y porque nombran localidaz aragonesas muito a man.

En los textos medievals ye Cortes pus no se gosaba escribir los plurals en aragonés. Por eixemplo en "Rationes decimarum Hispaniae (1279-80): Aragón y Navarra" figura como Cortes. Bi ha presencias esporadicas de la forma con plural aragonés Corts u Corz en bels textos, pero pueden referir-se a atros Corz.

En un texto de 1145 de l'Archivo de lo Pilar mencionan a un Guillem de Corz chunto con navarros y occitans:

La forma con plural aragonés tamién amaneix en un texto d'impuestos de 1453 d'o reino d'Aragón: se menciona a un morisco dito Alí Corts cuan charran d'os impuestos relativos a compras y vendas en Auguaviva: 

 Demografía 

 Referencias 

Veyer tamién
Lista de municipios de Navarra

Categoría:Localidaz de Navarra
Categoría:Municipios de Navarra que mugan con Aragón